In locul dlui Dragnea, nu m-as protapi cat mai in fata cu asa ceva. Asta imi aduce aminte de un moment mai vechi, cand tot dumnealui, ca subaltern al lui Ponta, se pregatea de referendum pentru regionalizarea Romaniei, primul sau extemporal, cu care a dat-o in bara, ratandu-l spectaculos, cu revizuirea Constitutiei cu tot.Stiti de ce l-a ratat? In opinia mea, pentru ca nu s-a inteles cu baronetul din teritoriu cum sa faca regionalizarea, unde sa fie orasele de resedinta ale noilor regiuni si in consecinta cine se va infrupta mai zdravan din buget, aflat atunci la mana lui Dragnea, iar acum transmsis la mana doamnei Sevil Shhaideh.Atunci a iesit la iveala ceea ce poate ca Dragnea nu sesizase: presedintii de Consilii Judetene au orgolii, au vanitate, sunt oameni cu ifose si cu fudulii, pe scurt nu se lasa in ruptul capului subordonati unor sefi de regiuni.Iar Dragnea a inghitit galusca. Viata a aratat ca succesul actualului lider in teritoriu nu provine din capacitatea lui de bun organizator, asa cum il caracaterizase dl Iliescu, ci din capacitatea lui de a imparti banii romanilor pe ochi frumosi, pe interese, pe cumetrii, pe nepotisme, astfel incat sa impace de fiecare data si capra, si varza, dar nici lupul sa nu ramana flamand.Totul s-a terminat in coada de peste, regionalizarea a ramas balta, referendumul n-a mai avut loc, Dragnea a lasat ciocu' jos si a ramas o vreme in umbra, pana acum, cand iese din nou la soare, de randul acesta cu modificarea Constitutiei si cu familia traditionala.In opinia mea, liderul PSD a prins un moment favorabil, care manipulat cu dibacie, l-ar putea ajuta personal sub multe aspecte, in baza unui calcul foarte precis. Si iata de ce:Romanii sunt familisti, consecventi traditiilor si, fara nicio indoiala, vor vota masiv pentru modificarea articolului in cauza din Constitutie. Iar PSD nu va ezita sa culeaga un nemeritat capital electoral, pe formula: am castigat noi, alegatorii au optat exact ce am propus, suntem pe val, ca in decembrie 2016. Ura!Scrutinul va reimprospata imaginea lui Dragnea in propriul partid, unde este afectata rau dupa plecarea cu scanal a lui Grindeanu , dupa esecul programului de guvernare nesustenabil, dupa balbaiala cu taxele pe care nu reuseste sa ni le bage pe gat, plus prabusirea bursei , scaderea leului, cresterea inflatiei, perspective deloc bune.Pornit intr-un fel de ante-campanie pentru prezidentialele din 2019, Dragnea crede ca, sustinand familia traditionala, este avantajat in fata presedintelui Iohannis, care are o viziune mai europeana in aceasta problema. Nu merita sa-si incordeze muschii?Chestiunea familiei traditionale fiind in obiectivul BOR, automat sustinatorii ei se pun bine cu inaltele fete bisericesti si - lasand ipocrizia la o parte - orice politician stie ce putere de convingere are o vorba spusa, sau amintita macar, ca din greseala, de la inaltimea Amvonului.Daca trecem de hopul cu referendumul pe tema familiei traditionale, inseamna ca am taiat macaroana oricaror alte teme de revizuire a Legii Fundamentale: reformularea sau chiar eliminarea imunitatii parlamentare, incompatibilitatea demnitarului cu situatia de condamnat (as zice chiar inculpat) pentru coruptie, reducerea Parlamentului la o singura Camera, reducerea numarului de parlamentari la 300 (acestea doua au fost deja aprobate prin referendum), limitarea unor drepturi electorale pentru cei condamnati sau chiar inculpati.Oricine isi va reaminti asemnea deziderate, va primi raspunsul sec: acum v-ati trezit? Referendumul tocmai s-a tinut alaltaieri! Trenul a plecat din gara, pa si pussy.Iata de ce consultarea populara pe tema familiei traditionale mi se pare o tinta falsa. Ea iti deturneaza atentia de la tintele adevarate, majore, de mare importanta atat sub aspect politic, cat si economic, dar teribil de incomode pentru un Dragnea, un Tariceanu sau altii aflati cu musca pe caciula.Cred ca asemenea idei ii dau frisoane lui Liviu Dragnea, si simte nevoia sa termine cat mai repede cu revizuirea Constitutiei. Asa imi explic de ce, dupa sedintele tinute in acest weekend la Mamaia, s-a pronuntat atat de categoric cu privire la urgenta referendumului, care trebuie tinut neaparat